કોઈપણ બાળક તેની માતાને, તેને જે કાઈ સૂઝે તે બધી વાત કરે. જાણે મા ‘ને તેનાં બાળ બંનેના મગજ સિયામીઝ-ટ્વિન્સની માફક જોડાયેલા હોય. છતાં જેમ દરેક બાળક તેની માતાથી કશું ને કશું છૂપાવે કે ના કહે તેમ ઝિશાન પણ કશુંક નું કશુંક કોઈને કહેવાનું બાકી રાખતો...હા, સરવાળે તો તે ત્રણેય જણને બધું જ કહી દેતો. ઝરિનાનાં વહેલા લગ્ન થયાં અને તે પરણીને ભરૂચ ચાલી ગઈ. પપ્પાને મૅનેન્જાઇટીસ ભરખી ગયો અને મમ્મી એકલી પડી ગઈ. એ જ એકલી એકની એક માએ ઝિશાનને બળજબરી કરી પંચ્યાશીનાં અનામત આંદોલન વખતે દીકરાની સુરક્ષિત આવતી કાલ માટે દિલ પર પાટા બાંધી હડસેલી દીધો. ઝિશાનના અસ્તિત્વ માટે.